**ELEMENTI I MJERILA ZA VREDNOVANJE VLADANJA U OŠ „DOBRIŠA CESARIĆ“ u ŠK.GOD 2023./2024.**

**I. Uvodne napomene**

U skladu s Pravilnikom o načinima, postupcima i elementima vrednovanja učenika u OŠ I SŠ važno je napomenuti sljedeće:

1. **Vrednovanje vladanja** učenika obuhvaća sustavno prikupljanje podataka o ponašanju učenika i postignutim kompetencijama prema unaprijed definiranim i prihvaćenim načelima, postupcima i elementima, a sastavnice su:

a) **Praćenje** je sustavno uočavanje i bilježenje zapažanja o ponašanju učenika prema prethodno utvrđenim elementima od strane razrednika, Razrednog vijeća i stručnih suradnika Škole

b) **Procjena napretka u ponašanju** učenika i postignutoj razini kompetencija na temelju praćenja; na sjednicama *Razrednih vijeća*, te *individualnim razgovorima* s roditeljima i učenicima

c) **Ocjenjivanje vladanja** je pridavanje opisne vrijednosti rezultatima učenikovog ponašanja ocjenama *uzorno, dobro, loše.*

2. **Načini, postupci i elementi vrednovanja vladanja** učenika proizlaze iz *Nastavnog plana i programa za osnovnu školu, Školskog kurikuluma, Pravilnika* o *načinima, postupcima i elementima vrednovanja učenika u osnovnoj i srednjoj školi, Kućnog reda Škole te Razrednim i Školskim pravilima.* Element, načine i postupke vrednovanja vladanja učenika predlažu svi učitelji Škole (stručna Vijeća Škole), a Učiteljsko vijeće razmatra i usvaja.

3. Aktivnosti u procesu vrednovanja razvoja ponašanja učenika provode predmetni učitelji, razrednici i stručni suradnici transparentno, javno, kontinuirano, poštujući učenikovu osobnost i dajući svakom učeniku jednaku priliku.

4. Načine, postupke i elemente **vrednovanja vladanja učenika s teškoćama u učenju i vladanju**  koji rade po individualiziranom i/ili prilagođenom programu, učitelji trebaju primjeriti teškoći i osobnosti učenika.

5. **Razrednik** zaključuje ocjenu iz vladanja učenika, uz mišljenje Razrednog vijeća.

**Razrednik je osobito dužan:**

a) Na prvom satu razrednika i prvom roditeljskom sastanku obavezno upoznati učenike i roditelje s elementima i mjerilima ocjenjivanja vladanja učenika

b) na posljednjem satu razrednika na kraju nastavne godine, javno zaključiti, priopćiti i obrazložiti svakom učeniku ocjenu iz vladanja (prethodno razmotrenu i dogovorenu na sjednici Razrednog vijeća)

c) **Redovito informirati roditelje o vladanju** učenika , dogovarati i poduzimati mjere za unaprjeđivanje vladanja učenika te voditi brigu da roditelji pravovremeno dobiju informaciju koju će ocjenu vladanja i zbog čega imati njihovo dijete na kraju nastavne godine.

6. **Učenik ima pravo znati** načine i postupke vrjednovanja te elemente ocjenjivanja vladanja. Učenik je dužan pridržavati se svih pravila koja se odnose na načine i postupke vrednovanja, te na pravila ponašanja u školi, u suprotnom učitelj/razrednik ili stručni suradnik mogu predložiti pedagošku mjeru razredniku, Razrednom ili Učiteljskom vijeću.

7**. Roditelj ima pravo znati** načine i postupke vrjednovanja te elemente ocjenjivanja vladanja. O načinu i postupcima vrednovanja i ocjenjivanja vladanja učenika roditelje informira razrednik na roditeljskim sastancima i individualnim razgovorima. Roditelj ima pravo uputiti primjedbe i prijedloge o vrjednovanju vladanja učenika i podnijeti ih ravnatelju i/ili Vijeću roditelja.

8. **Ravnatelj i stručni suradnici** Škole dužni su tijekom nastavne godine pratiti provođenje odredbi navedenog Pravilnika koje se odnose na vrednovanje vladanja učenika. Ravnatelj je dužan razmotriti svaku pisanu predstavku roditelja ili Vijeća roditelja koja se odnosi na načine i postupke vrjednovanja vladanja učenika ni pisano odgovoriti najkasnije u roku 15 dana od zaprimanja iste.

9. Elementi i mjerila vrjednovanja vladanja učenika moraju biti dostupni učenicima i roditeljima na web stranici Škole.

**Bilješke o ponašanju učenika pišu se u** *Dnevnik rada* **u rubriku** *Napomene*. **Treba ih voditi jasno, čitko i razumljivo za roditelje i učenike. Bilješke sadrže: ime i prezime učenika, mjesto i vrijeme događaja/ponašanja, poduzete mjere i potpis osobe koja je napisala bilješku (razrednik, predmetni/dežurni učitelj, stručni suradnik). Učitelj upisuje učenika u Dnevnik rada nakon 2. usmene opomene. Bilješke ne smiju vrijeđati niti etiketirati učenika. Razrednik je dužan o ovim zabilješkama pravovremeno informirati roditelje.**

**2. Elementi praćenja i ocjenjivanja vladanja učenika**

**a) Odnos učenika prema učenju i radu**

**b) Odnos učenika prema drugim učenicima**

**c) Odnos učenika prema učiteljima i drugim djelatnicima Škole**

**d) Odnos učenika prema osobnoj i tuđoj imovini, društvenom i prirodnom okružju, te poštivanje pravila iz Kućnog reda Škole**

**REDOVITO znači da učenik nikada nije zapisan ili je opravdano zapisan zbog kršenja pravila u Dnevnik rada/Napomene najviše 2 puta tijekom nastavne godine**

**POVREMENO znači da je učenik opravdano zapisan zbog kršenja pravila u Dnevnik rada/Napomene najviše 6 puta tijekom nastavne**

**UČESTALO znači da je učenik opravdano zapisan zbog kršenja pravila u Dnevnik rada/Napomene više od 6 puta tijekom nastavne**

a) ODNOS UČENIKA PREMA UČENJU I RADU

|  |  |  |
| --- | --- | --- |
| **UZORNO**  | **DOBRO** | **LOŠE** |
| Učenik  **REDOVITO** | Učenik  **POVREMENO** | Učenik **UČESTALO** |
| -pohađa i ne kasni na nastavu i na ostale oblike odgojno-obrazovnog rada u Školi | -neopravdano izostaje i/ili kasni na nastavu i na ostale oblike odgojno-obrazovnog rada u Školi (do 5 neopravdanih sati izostanaka) | - ne pohađa i/ili kasni na nastavu i na ostale oblike odgojno-obrazovnog rada u Školi (više od 5 neopravdanih sati) |
| -ima primjeren i odgovoran odnos prema učenju i radu (uči, izvršava zadane zadatke, piše domaću zadaću, nosi potreban pribor i opremu) | -ima neprimjeren i neodgovoran odnos prema učenju i radu (ne uči redovito, ne izvršava zadane zadatke, ne piše domaću zadaću, ne nosi potreban pribor i opremu), ali reagira na poticaj učitelja/stručnog suradnika i nastoji promijeniti taj odnos | -ima neprimjeren i neodgovoran odnos prema učenju i radu (ne uči redovito, ne izvršava zadane zadatke, ne piše domaću zadaću, ne nosi potreban pribor i opremu), te ni na poticaj učitelja/stručnog suradnika i ne nastoji promijeniti taj odnos |
| -poštuje dogovorena pravila ponašanja za vrijeme nastave i dr. oblika odgojno-obrazovnog rada (aktivno sudjeluje u radu, pozorno prati nastavu, pristojan je u komunikaciji s učiteljima i ostalim učenicima) | - ne poštuje dogovorena pravila ponašanja za vrijeme nastave i dr. oblika odgojno-obrazovnog rada (ometa nastavu, neprimjereno komunicira s učiteljima i drugim učenicima, narušava radnu atmosferu, negativno utječe na kvalitetu učenja u razredu) | - ne poštuje dogovorena pravila ponašanja za vrijeme nastave i dr. oblika odgojno-obrazovnog rada (ometa nastavu, neprimjereno komunicira s učiteljima i drugim učenicima, narušava radnu atmosferu, negativno utječe na kvalitetu učenja u razredu) |
| -sudjeluje u timskom radu, pomaže i drugim učenicima u učenju i potiče ih na uključivanje | - odbija suradnju, timski rad, zajedničke aktivnosti i pomoć drugim učenicima, ali povremeno prihvaća poticaj na uključivanje | - odbija suradnju, timski rad, zajedničke aktivnosti i pomoć drugim učenicima, te ne prihvaća poticaj na uključivanje |
| -prihvaća odgovornost za rezultate svog učenja i rada, te je spreman ispraviti pogreške | -treba poticaj za prihvaćanje odgovornosti za rezultate svog učenja i rada, te ispravljanje pogrešaka | -ne prihvaća odgovornost za rezultate svog učenja i rada, te ne želi ispraviti pogreške |

b) ODNOS PREMA DRUGIM UČENICIMA

|  |  |  |
| --- | --- | --- |
| **UZORNO** | **DOBRO** | **LOŠE** |
| Učenik **REDOVITO** | Učenik **POVREMENO** | Učenik **UČESTALO** |
| - prijateljski se odnosi prema drugim učenicima i spreman je pomoći | - treba poticaj za prijateljsko ponašanje i pomaganje drugim učenicima  | - ne pokazuje prijateljski odnos prema drugim učenicima, nije im spreman pomoći, te ne reagira i ne mijenja takav odnos ni na poticaj |
| - svojim ponašanjem i načinom komuniciranja s drugim učenicima predstavlja uzor | - ne pokazuje primjereno ponašanje i primjereni način komuniciranja s drugim učenicima | - pokazuje neprimjereno ponašanje i način komunikacije s drugim učenicima, te se oni zbog toga osjećaju loše (nameće drugima svoju volju, viče, koristi vulgarne izraze, vrijeđa, ruga se, prijeti, gura, udara, …) |
| - poštuje prava i različitosti drugih učenika i ima visoko razvijenu toleranciju | - ne poštuje prava i različitosti drugih učenika, te iskazuje netoleranciju prema drugima | - ugrožava prava i ne poštuje različitosti drugih učenika, te iskazuje netoleranciju prema drugima |
| - ne izaziva sukobe i nije nasilan prema drugim učenicima, te nastoji spriječiti/riješiti sukobe i/ili nasilje među učenicima na prihvatljiv način | - izaziva sukobe i/ili je nasilan prema drugim učenicima, te sukobe i/ili nasilje među učenicima ne sprječava/rješava na prihvatljiv način | - izaziva sukobe i/ili je nasilan prema drugim učenicima, te sukobe i/ili nasilje ne sprječava/rješava na prihvatljiv način |
| - prihvaća, aktivno sudjeluje i dobro surađuje u zajedničkim aktivnostima s drugim učenicima (humanitarne i druge akcije, projekti, volontiranje i sl.) | - ne prihvaća i ne sudjeluje aktivno u zajedničkim aktivnostima s drugim učenicima (humanitarne i druge akcije, projekti, volontiranje i sl.), ali prema potrebi prihvaća poticaj za uključivanje | - ne prihvaća i ne sudjeluje aktivno u zajedničkim aktivnostima s drugim učenicima (humanitarne akcije, projekti, volontiranje i sl.), te se ne uključuje ni na poticaj |
| - prihvaća odgovornost za svoje pogrješke u ponašanju prema drugim učenicima i spreman ih je ispraviti | - ne prihvaća odgovornost za svoje pogrješke u ponašanju prema drugim učenicima i treba poticaj za njihovo ispravljanje | - ne prihvaća odgovornost za svoje pogrješke u ponašanju prema drugim učenicima i nije ih spreman ispraviti, sklon je optuživati druge i prebacivati odgovornost na njih |
| - ne ponavlja pogrješke na koje je upozoren | - ponavlja pogrješke na koje je već upozoren, ali ih nakon upozorenja ispravlja i ne ponavlja | - ponavlja pogrješke unatoč upozorenjima o neprimjerenosti ponašanja i poticajima da ih ispravi |

c) ODNOS PREMA UČITELJIMA I DRUGIM DJELATNICIMA ŠKOLE

|  |  |  |
| --- | --- | --- |
| **UZORNO** | **DOBRO** | **LOŠE** |
| Učenik **REDOVITO** | Učenik **POVREMENO** | Učenik **UČESTALO** |
| -poštuje pravila Kućnog reda i razredna pravila | -ne poštuje pravila Kućnog reda i razredna pravila | -grubo krši pravila Kućnog reda i razredna pravila |
| -kulturno se ponaša i na primjeren način komunicira s djelatnicima i gostima škole  | -ne ponaša se kulturno i ne komunicira na primjeren način s djelatnicima i gostima Škole  | -ne ponaša se kulturno i ne komunicira na primjeren način s djelatnicima i gostima škole  |
| -pozitivno reagira i poštuje upute i zahtjeve koje mu djelatnici Škole postavljaju, a koje su u skladu s pravnim propisima i Kućnim redom Škole | -ne reagira i ne poštuje upute i zahtjeve koje mu djelatnici Škole postavljaju, a koje su u skladu s pravnim propisima i Kućnim redom Škole | -ne reagira i ne poštuje upute i zahtjeve koje mu djelatnici Škole postavljaju, a koje su u skladu s pravnim propisima i Kućnim redom Škole |
| -surađuje s učiteljima i učenicima u zajedničkim aktivnostima i rado pomaže drugima | -ne surađuje s učiteljima i učenicima u zajedničkim aktivnostima i ne pomaže rado drugima | -ne surađuje s učiteljima i učenicima u zajedničkim aktivnostima (odbija suradnju, timski rad, zajedničke aktivnosti i pomoć drugim učenicima) |
| -uvažava autoritet djelatnika Škole | -ne uvažava autoritet djelatnika Škole | -ne uvažava autoritet djelatnika Škole ? |
| -svojim ponašanjem i postupcima doprinosi ugledu Škole u svim prigodama (susreti, izleti, projekti…) | - ponaša se nasilno prema djelatnicima Škole (viče, vrijeđa, prijeti, neovlašteno snima, koristi Internet za narušavanje ugleda Škole) | - ponaša se nasilno prema djelatnicima Škole (viče, vrijeđa, prijeti, neovlašteno snima, koristi Internet za narušavanje ugleda Škole)  |
|  | -ponavlja neprimjerene oblike ponašanja na koje je već bio upozoren, ali odgovornost prihvaća i reagira na upozorenje korekcijom ponašanja | -ponavlja neprimjerene oblike ponašanja na koje je već bio upozoren, ne prihvaća odgovornost i unatoč upozorenjima ponavlja neprimjereno ponašanje |

d) ODNOS PREMA VLASTITOJ I TUĐOJ IMOVINI, DRUŠTVENOM I PRIRODNOM OKRUŽENJU TE POŠTIVANJE PRAVILA IZ KUĆNOG REDA ŠKOLE

|  |  |  |
| --- | --- | --- |
| **UZORNO** | **DOBRO** | **LOŠE** |
| Učenik **REDOVITO** | Učenik **POVREMENO** | Učenik **UČESTALO** |
| -čuva osobnu i školsku imovinu te imovinu drugih | -ne čuva osobnu i školsku imovinu niti imovinu drugih (namjerno oštećuje svoju ili/i tuđu imovinu) | -ne čuva osobnu i školsku imovinu niti imovinu drugih (namjerno oštećuje svoju ili/i tuđu imovinu) |
| - pokazuje ekološku svijest | -ne pokazuje ekološku svijest (onečišćuje unutarnji i vanjski prostor Škole) | -ne pokazuje ekološku svijest (onečišćuje unutarnji i vanjski prostor Škole) |
| - poštuje zabranu unošenja zabranjenih sredstava u unutrašnji i vanjski prostor Škole (cigarete svih vrsta, alkohol, tiskovine neprimjerenog sadržaja, energetska pića…) | -ne poštuje zabranu unošenja zabranjenih sredstava u unutrašnji i vanjski prostor Škole (cigarete svih, alkohol, tiskovine neprimjerenog sadržaja, energetska pića …) | -ne poštuje zabranu unošenja zabranjenih sredstava u unutrašnji i vanjski prostor Škole (cigarete svih vrsta, alkohol, tiskovine neprimjerenog sadržaja, energetska pića …) |
| - poštuje pravila ponašanja u školskoj blagovaonici | - ne poštuje pravila ponašanja u školskoj blagovaonici | - ne poštuje pravila ponašanja u školskoj blagovaonici |
| - svojim odnosom prema imovini i ponašanjem u prostoru škole daje primjer drugim učenicima (čuvanjem inventara, primjerenim odijevanjem…)  | - svojim odnosom prema imovini i ponašanjem u prostoru školi ne može biti primjer drugim učenicima | -svojim odnosom prema imovini i ponašanjem u prostoru škole daje loš primjer drugim učenicima |

**Početna ocjena vladanja je najviša ocjena (uzorno) koja se postupno, u skladu s prethodno navedenim kriterijima, snižava.**

**UZORNO vladanje ima učenik za kojega, uz već navedene kriterije, vrijedi sljedeće:**

1. Učenik redovito poštuje Kućni red Škole i razredna pravila u cjelini

2. Učenik nema izrečenu pedagošku mjeru tijekom tekuće nastavne godine

3. Učeniku je izrečena pedagoška mjera Opomene, ali je preuzeo odgovornost i popravio ponašanje zbog kojega mu je izrečena mjera

**DOBRO vladanje ima učenik za kojega, uz već navedene kriterije, vrijedi sljedeće:**

1. Učenik povremeno ne poštuje, odnosno krši Kućni red Škole i razredna pravila

2. Učeniku je tijekom nastavne godine izrečena pedagoška mjera Opomene i/ili Ukora, nakon čega nije preuzeo odgovornost i nije popravio ponašanje zbog kojega mu je izrečena mjera

3. Učeniku je izrečena pedagoška mjera Strogog ukora, ali uz uvjet da je učenik prihvatio odgovornost i popravio svoje ponašanje

**LOŠE vladanje ima učenik za kojega, uz već navedene kriterije, vrijedi sljedeće:**

1. Učenik učestalo ne poštuje, odnosno krši Kućni red Škole i razredna pravila

2. Učeniku je tijekom nastavne godine izrečena pedagoška mjera Strogog ukora, nakon čega nije preuzeo odgovornost i nije popravio ponašanje zbog kojega mu je izrečena mjera